Ledenik Cesarički
Ledenik Cesarički falu Horvátországban, Lika-Zengg megyében. Közigazgatásilag Karlobaghoz tartozik.

Fekvése 
Zenggtől légvonalban 52 km-re, közúton 77 km-re délkeletre, Karlobagtól légvonalban 3 km-re, közúton 13 km-re északkeletre a Velebit-hegységben fekszik.

Története 
A 19. században a települést még nagy erdőségek övezték, mely az itteniek fő bevételi forrását adta. A fát a közeli tengerpartra, majd hajókon nagy mennyiségben szállították a városokba főként a házak fűtéséhez. A fa azonban miután már mindent kivágtak a múlt század közepén elfogyott és ez a település hanyatlásához vezetett. 1857-ben 143, 1910-ben 183 lakosa volt. A trianoni békeszerződésig Lika-Korbava vármegye Gospići járásához tartozott. Ezt követően előbb a Szerb-Horvát-Szlovén Királyság, majd Jugoszlávia része lett. A fiatalok a kenyérkereset miatt nagyobb településekre, főként Karlobagra költöztek, az idősek pedig lassan kihaltak. A településnek 2011-ben mindössze 20 lakosa volt.

Lakosság

További információk 
Karlobag község hivatalos oldala 
Karlobag turisztikai irodájának honlapja

Jegyzetek

Lika-Zengg megye települései